Hugo Celmiņa iela

Hugo Celmiņa iela ir vietējas nozīmes iela Rīgā, Kurzemes rajona Āgenskalna apkaimes Klīversalas daļā. Tā sākas strupceļā blakus ēkai Hugo Celmiņa ielā 5 (pa gājēju ceļu starp iepriekšminēto un ēku Kuģu ielā 22 ir iespējams nokļūt Kuģu ielā), virzās ziemeļrietumu virzienā, beidzas krustojumā ar Trijādības ielu iepretim Latvijas Jūras administrācijas galvenajai ēkai. Kopējais ielas garums — 301 metrs, visā garumā klāta ar asfalta segumu. Autotransporta satiksmei atvēlētas divas braukšanas joslas, pa vienai katrā virzienā. Ielas adresēm piešķirts pasta indekss LV—1048.

 Vēsture 
Hugo Celmiņa iela Rīgas pilsētas ielu sarakstos pirmoreiz atrodama 1860. gadā ar nosaukumu 2. Spīķera iela. Tuvāko gadu laikā nosaukums mainīts — tā 1867. gada pilsētas kartē ielai lasāms Trinititātes / Trīsvienības ielas vārds. Pirmās brīvvalsts laikā, 1923. gadā, iela pārsaukta par Trijādības ielu.Āgenskalna ielu katalogs: S — T :: Āgenskalna ielas :: Āgenskalns :: Cita Rīga, citariga.lv Padomju laikā 1950. gadā ielu, visticamāk par godu 201. latviešu strēlnieku divīzijas smagajām cīņām Otrā pasaules kara laikā pie Staraja Rusas, pārdēvēja par Staraja Rusas ielu.

 medijos parādījās informācija, ka Rīgas domes koalīcijā ietilpstošās apvienības "Jaunā Vienotība" deputāti ir aicinājuši pārdēvēt Staraja Rusas ielu par Valentīnes Lasmanes ielu, tādējādi godinot Triju Zvaigžņu ordeņa virsnieces, literatūrzinātnieces, padomju pretošanās kustības dalībnieces Valentīnes Lasmanes piemiņu.Aicina pārdēvēt Staraja Rusas un Detlava Brantkalna ielu Rīgā, apollo.lv,  Līdz  tā bija pēdējā iela Klīversalā, kura bija saglabājusi Latvijas PSR periodā piešķirto ielas nosaukumu, kad Rīgas dome lēma par ielas pārsaukšanu, lai turpinātu okupācijas seku novēršanu Rīgā. Iela tika nosaukta politiķa un sabiedriskā darbinieka Hugo Celmiņa vārdā.

 Ielas raksturojums 
Hugo Celmiņa iela sākas strupceļā iepretim ēkai ar adresi Kuģu iela 22 (teorētiski ar automašīnu ir iespējams turpināt kustību pa piebraucamo ceļu gar iepriekšminēto namu, taču to aizliedz uzstādītās ceļa zīmes), no vienas puses pamesta mazstāvu ēka Hugo Celmiņa ielā 4 (priekšā zaļā zona), no otras puses padomju laikā celta dzīvojamā ēka Hugo Celmiņa ielā 5. Pa gājēju ceļu, kas izveidots starp Kuģu ielu 22 un Hugo Celmiņa ielu 5, iespējams nokļūt Kuģu ielā. Ielas trase visā garumā iet taisni, ziemeļrietumu virzienā.

Ielas sākums vairāk atgādina tipveida daudzdzīvokļu dzīvojamo namu pagalmu, tam raksturīgas padomju laikā un mūsdienās būvētas daudzstāvu dzīvojamās ēkas. Pāra numuru pusē izvietotas bezmaksas autostāvvietas, tāpat vietām attiecīgajā ielas pusē uz brauktuves izveidotas "kabatiņas" papildu autostāvvietām un gājēju ietve minētajos posmos ir ļoti šaura. Starp šobrīd vēl neapbūvētu teritoriju un pirmskara laikā celto daudzstāvu dzīvojamo namu Hugo Celmiņa ielā 18, iepretim padomju laika ēkai pēc adreses Hugo Celmiņa iela 7, atrodas neregulējams krustojums ar Klīveru ielu. Turpmākā ielas daļa galvenokārt sastāv no pirmskara laikā un mūsdienās celtiem daudzstāvu dzīvojamiem namiem. Arī šajā ielas posmā pāra numuru pusē ierīkotas bezmaksas autostāvvietas, saskaņā ar uzstādītajām ceļa zīmēm gar ēku Hugo Celmiņa ielā 18 automašīnas jānovieto uz ietves.

Hugo Celmiņa iela beidzas neregulējamā krustojumā ar Trijādības ielu iepretim Latvijas Jūras administrācijas galvenajai biroju ēkai (adrese: Trijādības iela 5), aiz kura seko nosacīts ielas turpinājums līdz Latvijas Jūras administrācijas autostāvvietām, dzīvojamai ēkai Trijādības ielā 7 un šobrīd pamestajai Klīversalas ziemeļu daļai, agrākajai Rīgas eksperimentālās kuģu mehāniskās rūpnīcas teritorijai.

 Ielu savienojumi 
Hugo Celmiņa iela ir savienota ar šādām ielām:
 gājēju ceļš starp ēkām Kuģu ielā 22 un Hugo Celmiņa ielā 5 uz Kuģu ielu
 Klīveru iela (neregulējams T veida krustojums)
 Trijādības iela (neregulējams T veida krustojums)

 Skatīt arī 
 Āgenskalns
 Klīversala

 Atsauces 

 Ārējās saites 
 Staraja Rusas iela Google Street View attēlos, Google Maps

Kategorija:Ielas Āgenskalnā